Gry Mølleskog

Gry Mølleskog (født 1962) er en norsk næringslivsleder og tidligere hoffsjef ved Det kongelige hoff.Hoffsjefen fratrer – Det kongelige hoff 8. april 2022 Mølleskog er nå konsernsjef i det internasjonale live entertainment-selskapet All Things Live. Hun er også adm direktør for det norske datterselskapet All Things Live Norway. 

Mølleskog var hoffsjef ved Det kongelige hoff i Oslo fra 2015 til 2022.«Hoffsjefen», Kongehuset, 11. august 2015. Lest 27. august 2015. Flere norske medier rapporterte at hun var den første kvinnen i verden som leder et kongelig hoff.«Første kvinne som hoffsjef», NRK, 13. mars 2015. Lest 5. september 2015.«Bodøkvinne blir verdens første kvinnelige hoffsjef», Fremover, 13. mars 2015. Lest 5. september 2015. Hun var tidligere sjef for det kongelige sekretariat ved Det kongelige hoff.«Gry Mølleskog blir ny hoffsjef», Kongehuset, 13. mars 2015. Lest 13. mars 2015.«Mette-Marits venninne blir sjef for ny hoffstab», NRK, 31. august 2012.

Mølleskog er utdannet som Master of Management fra Handelshøyskolen BI. Hun var i perioden 2006–2011 seniorpartner i selskapet Korn/Ferry International AS i Oslo.«Gry Mølleskog» , Korn/Ferry International. Hun var i 23 år ansatt i SAS og var bl.a. senior vice president og ledet avdelingen for de kabinansatte i flyselskapet.Stig Tore Laugen: «Bryter med kronprinsparet», VG, 21. oktober 2006. Fra 2004 til 2006 var hun stabssjef for kronprinsparets stab ved Det kongelige hoff.Stig Tore Laugen: «Håndplukker ny stabssjef», VG, 7. desember 2006. Mølleskog har også hatt en rekke styre- og styrelederverv, blant annet i Norsk Folkemuseum, Norwegian Property ASA, Quartz+Co, Posten Norge, SAS, Kronprinsparets humanitære fond og DnB NOR Finans. Hun har også vært styreleder i Oslo Sporvognsdrift/Oslotrikken og nestleder i styret til Hurtigruten Group.Svein Snefjellå: «Gry skal jakte hoder», Avisa Nordland, 19. desember 2006. Mølleskog er styremedlem i Stiftelsen H.M. Dronning Sonjas kunstnerstipend, som deler ut Queen Sonja Print Award«Dronningens kunstnerstipend», Kongehuset, 23. mai 2014..

 Utmerkelser 
Gry Mølleskog ble 8. september 2022 tildelt Storkors av St. Olavs Orden for «fortjenstfullt virke i Kongefamiliens tjeneste». Hun ble utnevnt til kommandør med stjerne av St. Olavs Orden 20. desember 2021, Kongens Erindringsmedalje i 2018 og Kongens fortjenestmedalje i 2012 som leder for det kongelige sekretariat. I 2006 ble hun utnevnt til ridder av 1. klasse av St. Olavs Orden.Tildelinger – Gry Mølleskog – kongehuset.no Hun er også kommandør med stjerne av den danske Dannebrogordenen, har mottatt storkorset av Republikken Italias fortjenstordenDettaglio decorato , Presidente della Repubblica. og er storoffiser av den portugisiske Fortjenstordenen.CIDADÃOS ESTRANGEIROS AGRACIADOS COM ORDENS PORTUGUESAS, database over ordenstildelinger, Portugals presidentembete. I 2017 ble hun tildelt storkors av Den islandske falkeorden i forbindelse med statsbesøket til Islands president i Norge.Orðuhafaskrá , oversikt over tildelinger fra Islands president. Lest 15. april 2017.

 Referanser 

 Eksterne lenker 


Kategori:Personer tilknyttet SAS Group
Kategori:Personer tilknyttet Det kongelige hoff
Kategori:Storkors av St. Olavs Orden
Kategori:Den islandske falkeorden